SYNEX คาดกำไร-รายได้ Q1/58 โต 8-10% เล็งซื้อกิจการ 2-3 ราย
SYNEX คาดกำไร-รายได้ Q1/58 โต 8-10% จาก 1.9 หมื่นลบ.ปีก่อน เผยอยู่ระหว่างเจรจาซื้อกิจการ 2-3 ราย คาดชัดเจนกลางปีนี้
31 มี.ค. 2558

นางสาวสุธิดา มงคลสุธี ประธานเจ้าหน้าที่บริหารบริษัท ซินเน็ค (ประเทศไทย) จำกัด (มหาชน) หรือ SYNEX เปิดเผยว่า บริษัทคาดว่ากำไรและรายได้ในไตรมาสแรกปีนี้จะเติบโต 8-10% จากช่วงเดียวกันปีก่อน
ขณะที่รายได้ทั้งปี 58 คาดว่าจะเติบโต 8-10% เช่นกัน จาก 1.9 หมื่นล้านบาทในปีก่อน โดยบริษัทได้ตั้งเป้ารายได้จากต่างประเทศปีนี้อยู่ที่ 600 ล้านบาท จากกว่า 300 ล้านบาทในปีก่อน นอกจากนี้บริษัทอยู่ระหว่างเจรจาซื้อกิจการ 2-3 ราย ซึ่งเป็นธุรกิจที่เกี่ยวข้องกับธุรกิจที่บริษัทดำเนินการอยู่ คาดว่าจะมีความชัดเจนกลางปีนี้